ภิญโญ ทองเจือ

ภิญโญ ทองเจือ  เกิดเมื่อ ปี พ.ศ. 2488 เป็นอดีตดาราภาพยนตร์และละครที่มีชื่อเสียงในอดีต เป็นพี่ชายคนละแม่ของเผ่าทอง ทองเจือ นักประวัติศาสตร์ไทย, โบราณคดี และวิทยากรด้านศิลปวัฒนธรรมและประวัติศาสตร์ไทย สำเร็จการศึกษาจากโรงเรียนเซนคาเบรียล และศึกษาต่อที่ประเทศสหรัฐอเมริกา

ประวัติ 
เริ่มเข้าวงการบันเทิงโดย เฑียร์ กรรณสูต โดยเริ่มจากภาพยนตร์ทางโทรทัศน์เรื่องเหมันต์จำพราก เป็นพระเอกตอนเด็ก ๆ คู่กับ สุอินทะรีย์ กรรณสูต แต่ไม่ได้ฉายเนื่องจากทางโรงเรียนเซนโยเซฟคอนแวนด์ที่นางเอกศึกษาในช่วงนั้นไม่อนุญาตให้ออกฉาย ต่อมาหลังจากที่สำเร็จการศึกษาจากอเมริกา ได้กลับมาเล่นละครให้กับช่อง 4 บางขุนพรหมในปี พ.ศ. 2516 คือเรื่องริษยา ละครกิตติมศักดิ์ให้กับศรีไทยการละคร ของเทิ่ง สติเฟื่อง ในปี 2517 เรื่องเขมรินทร์-อินทิรา ทางช่อง 3 ต่อด้วย เชลยศักดิ์ ทางช่อง 3, สี่แผ่นดิน ทางช่อง 5 ฯลฯ  ส่วนการแสดงบนจอเงินมีทั้งบทพระเอกและพระรอง โดยเริ่มจากบท โตมร ใน เขาชื่อกานต์ ของละโว้ภาพยนตร์ เป็นเรื่องแรก เมื่อ พ.ศ. 2516

เขาได้พระเอกเรื่องเดียวกันในบทเดียวกันสองรอบ เรื่องแรกคือเรื่องริษยา ซึ่งเป็นละครที่สร้างทางช่อง 4 บางขุนพรหมในปี พ.ศ. 2516 และ ช่อง 5 ในปี พ.ศ. 2525 ส่วนเรื่องที่สองคือเรื่องนิทราสายันต์ ซึ่งเป็นภาพยนตร์ในปี พ.ศ. 2516 และเป็นละครทางช่อง 5 เมื่อปี พ.ศ. 2523  

ภายหลังได้ผันตัวจากงานแสดงไปทำงานประจำหลายตำแหน่ง เช่นบริษัท ไอบีเอ็ม จำกัด, ที่ปรึกษาของค่ายกรังด์ปรีซ์ของคุณปราจิณ เอี่ยมลำเนา, ที่ปรึกษาของบริษัทบางกอกแลนด์ เอเจนซี่ ซึ่งเป็นบริษัทรับผิดชอบธุรกิจและพัฒนาเมืองทองธานี โดยเขาได้เป็นประธานกรรมการบริหารนิติบุคคลอาคารชุดเกือบทุกอาคารในเมืองทองธานี นอกจากนี้เขายังที่ปรึกษาให้กับอีกหลายบริษัท รวมทั้งบริหารงานโรงเรียนอนุบาลปรางทิพย์ และอนุบาลนิธิกานต์ด้วย

ชีวิตส่วนตัว สมรสกับ นิธิกานต์ ทองเจือ มีบุตรและบุตรีที่อยู่วงการบันเทิง คือ พีท ทองเจือ พระเอกภาพยนตร์,ละคร และนักแข่งรถที่มีชื่อเสียง, น้ำผึ้ง ภานุชนารถ ทองเจือ, นันต์ จินตภัทร ทองเจือ และน้ำตาล ดรัลรัตน์ ทองเจือ อีกทั้งยังมีบุตรนอกสมรสคือ สายฟ้า เศรษฐบุตร ปัจจุบันดำรงตำแหน่งประธานกรรมการบริหารนิติบุคคลอาคารชุด บริษัท บางกอกแลนด์ เอเจนซี่ จำกัด  นอกจากนี้ยังมีบุตรที่เกิดกับ จีราวัจน์ จารุวิจิตร คือ พันธวัจน์ ทองเจือ

ผลงาน

ละคร 
2512: เหมันต์จำพราก (แสดงในวัยเด็กไม่ได้ออกฉาย)
2516: ริษยา  ช่อง 4
2517: เขมรินทร์-อินทิรา ช่อง 3
2517: แสงสูรย์ ช่อง 4
2518: การะเกด ช่อง 4
2519: ทัดดาวบุษยา ช่อง 9
2520: ปูลม ช่อง 9
2520: ดรรชนีนาง ช่อง 4
2520: ดรรชนีไฉไล ช่อง 9
2521: เลือดขัตติยา ช่อง 9
2521: ดวงตาสวรรค์ ช่อง 3
2522: เชลยศักดิ์ ช่อง 3
2522: สายรุ้ง ช่อง 5
2522: สะใภ้จ้าว ช่อง 5
2522: สกาวเดือน ช่อง 9
2522: ฟ้าเปลี่ยนสี ช่อง 5
2522: ฝ้ายแก้มแพร ช่อง 5
2523: นิทราสายัณห์ ช่อง 5
2523: สี่แผ่นดิน ช่อง 5
2524: มณิมนตรา ช่อง 9
2524: ชั่วฟ้าดินดับ ช่อง 7
2524: เมียหลวง ช่อง 5
2524: เงามฤตยู ช่อง 9
2524: ธนูทอง ช่อง 3
2525: ลุงคำ ช่อง 7
2525: ริษยา ช่อง 5
2525: หนึ่งในร้อย ช่อง 5
2526: ระบำมาร ช่อง 3
2526: ทุ่งทองกวาว ช่อง 3
2526: เลือดขัตติยา (ไม่ได้ออกอากาศ)ช่อง 3
2527: มงกุฎฟาง ช่อง 3
2527: สัญญาหัวใจ ช่อง 5
2527: คุณหญิงนอกทำเนียบ ช่อง 3
2530: มรดกปริศนา ช่อง 5
2539: หักลิ้นช้าง ช่อง 7
2541: เผื่อใจไว้เจ็บ ช่อง 7
2543: สวัสดีคุณผู้ฟัง ช่อง 7
2543: อังกอร์ (รับเชิญ) ช่อง 7
2543: พันท้ายนรสิงห์ ช่อง 7

ภาพยนตร์ 

 เขาชื่อกานต์ (2516) รับบท โตมร
 นิทราสายัณห์ (2517) รับบท สายัณห์
 มีนัดไว้กับหัวใจ (2518)
 ประสาท (2518)
 นางสาวมะลิวัลย์ (2518)
 กาม (2521) รับบท ภิญโญ
 ชีวิตนี้เพื่อเธอ (2522)
 ที่รักของน้องหนู (2522) รับบท พจน์
 หนามยอกอก (2522)
 แข่งรถแข่งรัก (2523)
 คำมั่นสัญญา (2530)
 เสียดาย 2 (2539) รับบท โตมร
 แม่เบี้ย (2544) รับบท พ่อของเมขลา

อ้างอิง

นักแสดงชาวไทย
สกุลทองเจือ
บุคคลจากโรงเรียนเซนต์คาเบรียล
นักแสดงภาพยนตร์ชายชาวไทย